На основу члана 7. Уредбе о условима прибављања и отуђења непокретности непосредном погодбом, давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда („Сл. гласник РС“ бр.16/18), члана 3. Одлуке о прибављању, коришћењу, управљању и располагању стварима у својини Општине Блаце („Сл. лист Општине Блаце“ бр.1/15, 7/15, 9/15 и 13/17) и Решења Oпштинског већа општине Блаце бр.III-02-1016/22 од 12.05.2022. године, Комисија за давање у закуп пословног простора у јавној својини Општине Блаце, расписује и објављује:

**ОГЛАС**

**ЗА ДАВАЊЕ У ЗАКУП ПОСЛОВНОГ ПРОСТОРА**

**МЕТОДОМ ПРИКУПЉАЊА ПИСМЕНИХ ПОНУДА**

**1**.) Објављује се оглас за давање **у закуп пословног простора, јавна својина Општине Блаце,** који се налази на кп. 6734 КО Блаце, у Блацу, у улици Вука Караџића бб, локал бр.1, пословни простор површине од 20,50 м² ( у даљем тексту: пословни простор), **методом прикупљања писмених понуда**, на период до 5 година, ради обављања делатности у функцији пословања (комерцијалне делатности, услуге, туризам и угоститељство).

**2**.) Почетни износ закупнине пословног простора из тачке 1. овог огласа износи 500 динара/м², утврђен у члану 3. Одлуке о прибављању, коришћењу, управљању и располагању стварима у својини Општине Блаце („Сл.лист Општине Блаце“ бр.1/15, 7/15, 9/15 и 13/17), и износи 10.250,00 за период од месец дана.

**3.**) Давање у закуп наведеног пословног простора обавиће се путем јавног оглашавања, методом прикупљања писмених понуда.

**4.)** Пословни простор описан у тачки 1. не може се давати у подзакуп. Закупац не може вршити адаптацију пословног простора без претходне сагласности закуподавца.

Понуђач, чија понуда буде прихваћена, дужан је да уз потписивање уговора о закупу положи оверену бланко меницу без протеста са меничним овлашћењем као инструмент обезбеђења плаћања будућег закупа.

Уредна пријава садржи  следеће податке о подносиоцу пријаве:

1) за физичка лица- име и  презиме, адреса, јединствени матични број, број личне карте.

2) за предузетнике – име и презиме предузетника - власника радње,  адреса, број личне карте, јединствени матични број грађана, извод из регистра надлежног органа,  назив радње, матични број, копију решења о додељеном ПИБ-у, копију потврде о извршеном евидентирању ПДВ (уколико је у систему ПДВ-а), копију уговора о отварању  и вођењу рачуна код  пословне банке;

3) за правна лица – назив и седиште правног лица, копију решења о упису правног лица ( извод из регистра надлежног органа), оснивачки акт, копију решења о додељеном ПИБ-у, копију  потврде о извршеном  евидентирању за ПДВ (уколико је у систему ПДВ-а) и копију уговора о отварању и вођењу рачуна код пословне банке;

Поред доказа из  тачке 1), 2) или 3) пријава треба садржaти:

– пуномоћје за лице које заступа подносиоца пријаве,

– делатност која ће се обављати,

– висину понуђене закупнине,

– изјаву да ће непокретност преузети у виђеном стању,

– изјаву да ће доставити средство финансијског обезбеђења за редовно испуњење обавеза,

– доказ о уплаћеном депозиту у износу од једномесечне закупнине (10.250,00динара), који се уплаћује на жиро рачун бр**.840-392740-70 Депозит буџета Општине Блаце, позив на број: 29-023**.

–  доказ да понуђач нема дуг према буџету општине Блаце;

Учеснику чија понуда не буде прихваћена уплаћени депозит се враћа по коначности одлуке о избору најповољнијег понуђача, а изабраном понуђачу урачунаће се у цену закупа.

Понуђач, чија понуда буде прихваћена, губи право на повраћај депозита, ако у року од 15 дана од дана пријема позива  закуподавца не закључи уговор о закупу пословног простора.

**5**.) Заинтересована лица могу погледати пословни простор који се даје у закуп у време трајања јавног оглашавања, сваког радног дана од 12:00 до 14:00 часова.

**6**.) Пријаве за учестовање у предметном поступку примају се од дана објављивања огласа до **03.06.2022.године**, до 15.00 часова без обзира на начин доставе, предајом на писарници услужног центра општине Блаце, ул.Карађорђева бр. 4., у затвореној коверти на име – КОМИСИЈА за давање у закуп пословног простора, са назнаком “Пријава на Оглас за давање у закуп пословног простора “Локал бр.1 - поред зелене пијаце ”-НЕ ОТВАРАТИ.

**7**.) Пријава треба да садржи: основне податке о заинтересованом физичком лицу, предузетнику или правном лицу уз коју прилаже:

-за физичка лица фотокопију личне карте,

-за предузетнике фотокопију личне карте, оверену фотокопију решења о упису у Агенцији за привредне регистре и потврду о ПИБ-у,

-за правна лица оверену фотокопију решења о упису у Агенцији за привредне регистре и потврду о ПИБ-у, као и пуномоћје за лице које заступа подносиоца пријаве.

-доказ о уплати депозита,

-доказ о измиреним обавезама по основу ранијих закупа, пореза на имовину, накнаде за грађевинско земљиште и комуналне таксе или уверење да не постоји обавеза плаћања.

**8**.) Пословни простор се издаје за обављање комерцијалне делатности (услужна, туризам и угоститељство).

**9**.) Лицитациони корак износи 500,00 динара од претходне цене.

**10**.) Подносиоци неблаговремене или непотпуне пријаве НЕ МОГУ учествовати у поступку, а непотпуне или неблаговремене пријаве се одбацују.

**11**.) Предметни поступак сматраће се успелим и у случају достављања једне благовремене и потпуне пријаве, којом се подносилац пријаве региструје и присуствује отварању пристиглих писмених понуда и проглашава закупцем, ако прихвати почетну висину закупнине. Уколико подносилац пријаве не прихвати почетну висину закупнине, губи право на враћање депозита.

**12**.) Понуђач који је учинио најповољнију понуду обавезан је да потпише изјаву да је понудио највиши износ закупнине са назнаком понуђеног износа.

**13**.) Лице које је понудило највиши износ закупнине од почетне цене пословног простора је дужно да у року од 15 дана од дана доношења Одлуке Општинског већа о давању у закуп пословног простора закључи Уговор о закупу пословног простора.

**14**.) Уколико лице из тачке 13.овог огласа не закључи Уговор о закупу пословног простора у року од петнаест дана од дана доношења одлуке о давању у закуп пословног простора, губи право на повраћај депозита који је уплатио за учешће у предметном поступку, а Општинско веће ће на предлог Комисије, без расписивања новог огласа донети одлуку о давању у закуп пословног простора првом следећем учеснику који је понудио највишу закупнину.

У случају да и он одбије да закључи уговор, Општинско веће ће донети нову одлуку о расписивању огласа за давање у закуп пословног простора, а средства на име депозита за учешће у поступку се не враћају.

**15**.) Учесницима који нису стекли статус закупца или другог најповљнијег понуђача, депозит се враћа.

**16**.) Лице коме је пословни простор издат у закуп обавезно је да: користи пословни простор у складу са наменом која је утврђена уговором, не даје пословни простор у подзакуп односно не даје на коришћење другом лицу, у одређеном року плаћа закупнину, на дан закључења уговора о закупу пословног простора на рачун закуподавца уплати три месечне закупнине на име уредног обезбеђења испуњења уговорних обавеза (уколико физичко лице не може обезбедити меницу као финансијско средство обезбеђења), плаћа трошкове електричне енергије и остале комуналне услуге, преда пословни простор у исправном стању након истека времена закупа, надокнади евентуалну штету насталу у пословном простору која је настала за време коришћења.

            Оглас објавити у дневном листу Народне новине, на огласној табли Општине Блаце и на званичном сајту Општине Блаце.

**17**.) **Отварање приспелих писмених понуда ће се одржати 06.06.2022. године са почетком у 10.00 часова Општинској управи општине Блаце-соба бр.34.**

Бр. II-361-1088/22

У Блацу, 17.05.2022. године

**КОМИСИЈА ЗА ДАВАЊЕ У ЗАКУП ПОСЛОВНОГ ПРОСТОРА У ЈАВНОЈ СВОЈИНИ ОПШТИНЕ БЛАЦЕ**

ПРЕДСЕДНИК Александра Николић с.р.